พีทีทีจีซีกำไรบานฉ่ำรับราคาน้ำมันขึ้น 
นายสุพัฒนพงษ์ พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ (ซีอีโอ) บริษัท พีทีที โกลบอล เคมิคอล จำกัด (มหาชน) (PTTGC) เปิดเผยผลการดำเนินงานไตรมาส 3 มีรายได้จากการขาย 89,714 ล้านบาท และมีกำไรสุทธิ 6,226 ล้านบาท เพิ่มขึ้น 416% จากปีก่อน เนื่องจากราคาน้ำมันตลาดโลกปรับขึ้นช่วงไตรมาส 3 แม้จะเริ่มลดและทรงนี้ในไตรมาส 4 รวมทั้งโรงกลั่นน้ำมันและโรงโอเลฟินส์กลับมาดำเนินการปกติหลังหยุดซ่อมบำรุงไตรมาสก่อน การดำเนินโครงการสร้างมูลค่าเพิ่มทางธุรกิจ ลดค่าใช้จ่าย ซึ่งคาดว่าจะส่งผลต่อเนื่องถึงไตรมาส 4,ขณะที่งวดรวม 9 เดือนแรกปีนี้ มีรายได้จากการขาย 236,022 ล้านบาท และกำไรสุทธิ 15,858 ล้านบาท ทั้งปีคาดว่าจะมีรายได้จากการขาย 320,000 ล้านบาท จากราคาน้ำมันโลกเฉลี่ย 40 เหรียญสหรัฐฯต่อบาร์เรล ขณะที่ปีหน้ามั่นใจว่าจะมีรายได้จากการขายเพิ่มอีก 22% รวมรายได้อยู่ที่ 400,000 ล้านบาท เนื่องจากราคาน้ำมันมีแนวโน้มสูงขึ้นมาที่ 45-55 เหรียญสหรัฐฯ และกำลังการผลิตของบริษัทจะดีขึ้นจากโรงกลั่นน้ำมันและโรงโอเลฟินส์เดินเครื่องปกติไม่ได้หยุดซ่อมเหมือนปีนี้,ด้านนางสาวทมยันตี คงพูลศิลป์ รองกรรมการผู้อำนวยการส่วนงานการลงทุนสัมพันธ์ บมจ.อินทัช โฮลดิ้งส์ (INTUCH) เผยว่า ปี 59 รายได้จะไม่โตจากปี 58 ที่มีรายได้ 29,200 ล้านบาท โดย 9 เดือนแรกมีรายได้ 23,100 ล้านบาท เป็นผลจากรายได้จากบริษัทลูกลดลง โดยลูกค้าของ บมจ.ไทยคม (THCOM) หายไป 1 ราย ขณะที่ บมจ.แอดวานซ์ อินโฟร์ เซอร์วิส (ADVANC) รายได้ชะลอตัวครึ่งปีแรกจากการโอนย้ายลูกค้าจากคลื่น 2G เป็น 3G ส่งผลให้ต้นทุนเพิ่มขึ้น ส่วน บมจ.ซีเอส ล็อกอินโฟ (CSL) รายได้ยังเติบโตดี แต่มั่นใจว่าปี 60 รายได้จะดีกว่าปี 59 มาก เนื่องจากธุรกิจโทรคมนาคมมีแนวโน้มสดใส โดยเฉพาะ ADVANC ที่ฟื้นตัวขึ้นตั้งแต่ครึ่งหลังปี 59 หลังได้ใบอนุญาตคลื่นความถี่ 900 MHz ทำให้มีฐานลูกค้าเพิ่มขึ้น ส่วน THCOM มีโอกาสได้ลูกค้าใหม่ ส่วนนโยบายจ่ายปันผลอาจปรับเปลี่ยนเพื่อให้สอดคล้องกับการดำเนินธุรกิจ.
นายสุพัฒนพงษ์ พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ (ซีอีโอ) บริษัท พีทีที โกลบอล เคมิคอล จำกัด (มหาชน) (PTTGC) เปิดเผยผลการดำเนินงานไตรมาส 3 มีรายได้จากการขาย 89,714 ล้านบาท และมีกำไรสุทธิ 6,226 ล้านบาท
ข่าวเศรษฐกิจ,ราคาน้ำมันขึ้น,สุพัฒนพงษ์ พันธ์มีเชาว์,ราคาน้ำมันตลาดโลก,ทมยันตี คงพูลศิลป์,อินทัช,รายได้จากบริษัทลูกลดลง,ไทยคม,ไทยรัฐ,หนังสือพิมพ์ไทยรัฐ